Berlingske Tidende, 1812-10-19
Cassel, den 10de October. Beretning fra Krigsministeren til Hs. Majestæt Kongen. Sire! Jeg har den Ære at berette Deres Majestæt, at Deres Tropper, som udgjøre den store Armees 3de Corps, have taget en kraftig og hæderlig Deel i det Slag, der leveredes den 7de Sept. ved Moskivas Bredder. Hs. Majestæt Keiseren havde for en kort Tid sat Hertugen af Abrantes, Øverstbefalende for det 8de Corps, under Hertugen af Elchingens Commando. Den 7de om Morgenen formerede den mestphalske Armee sig i Slagorden foran dens Leir. Den første Brigade, som commanderes af General Damas, fik Ordre Klokken 7 at besætte en Skov ved den høire Ende af Angrebet; den tog Position ved en Redoute, som det 3die Corns havde bemægtiget sig. Med denne Brigade fulgte 9 Stykker Skyts, som stillede sig midt iblandt de franske Batterier, da de ikke kunde i trænge ind i Skoven. Det fiendtlige Cavallerie søgte at tage denne Position tilbage, og rettede et Angreb mod vort Artillerie, men blev i snart nødt til at trække sig bort, hvorved det to Gange, med uhyre Tab, kom ind under Jnfanteriets Jld, som havde formeret Qvarree. Det 2det og 6te westphalske Regiment udviste ved denne Leilighed en Koldblodighed, som man kun kan vente af de meest krigsvante Tropper. Russerne trak sig tilbage, da Hertugen af Abrantes ankom med den 2den Brigade. Nu skilte han sig fra det 3die Corps, og begav sig i Spidsen for det 8de hen paa den høire Fløi, til en Skov, som Fienden havde couperet, men snart maatte vige fra; vore Tropper i holdt sig deri, uagtet et betydeligt Artillerie og en Sværm Skarpskytter gave Jld paa dem. Da det 3die Corps havde sat sig i Bevægelse for at omgaae Skoven, kunde den westphalske Armeerykke ud. Den 1ste Bataillon af det lette Infanterie, commanderet af Bataillonschef v. Rauschenplatt, kom først frem paa Sletten; den blev strax modtaget af et russisk Cavallericangreb, men dens velrettede Jldstrakte Fienderne til Jorden, og Bataillonens Front blev bedækket med fiendtlige Liig. Nu kom Resten af Divisionen frem, sikrede denne Fordeel, og bemægtigede sig Sletten. Russerne kastede sig ind i en anden Skov, hvorfra de snart bleve fordrevne. Jmidlertid samlede de ved det westphalske Corpses Fremskridt truede Russer et talrigt Cavallerie, og forsøgte et nyt Angreb med det Mod Fortvivlelsen indgiver; men de bleve kastede paa alle Punkter og nødte til at søge deres Redning ved Flugten. Vore Tropper leirede sig paa Valpladsen. Den westpalske Armee har paa denne Dag gjort udmærket Tieneste. General Allix har med sin sædvanlige Tapperhed styret alle dens Bevægelser, og er deri fuldkommen bleven understøttet af Major v. Pfuhl. Et Batteri paa 7 Stykker Skyts, som lidt efter lidt, ved at omgaae den Skovs venstre Flanke, som det 8de Corps holdt besat, indtog adskilllige Positioner, etablerede sig førend Slagets Ende hiinside de Høie Fienden holdt besat. Otte Haubitser, som Capitain Maittre commanderede, tiente til at angribe en Redoute, og beskytte vort Cavalleries Operationer; de kastede omtrent 1400 Haubitskugler. - Vi maae beklage Tabet af adskillige tapre Officerer. Blandt Generalerne er den tapre GeneralDamas falden med Hæder paa Valpladsen. General Baron ThareauChef for første Division, er bleven farlig saaret af 2 Flintekugler; General Grev v. Lepel, Chef for Curasseerbrigaden, har faaet den venstre Arm knuset af en Kanonkugle; den er skudt af tæt ved Skulderen, og man har kun svagt Haab om hans Liv. Generalerne Grev Hammerstein og Baron v. Borstel have faaet adskillige Strøifekugler, men ikke forladt Tropperne, og deres Saar er ikke farlige. Hertugen af Abrantes melder, at alle Corps have kappedes med hverandre i Raskhed og Mod; alle Generalerne og Stabsofficererne have viist sig værdige til at anføre saa kiække Soldater. De westphalske Linieregimenter, som paa hiin Dag for første Gang kom i Træfning, saavelsom det lette Jnfanterie, have lagt saa stor Koldblodighed og Standhaftighed for Dagen, at Hs. Majestæt Keiseren lagde: de havde overtruffet hans Forventning, og viste den den sieldne Ære Dagen derpaa, at han forlangte westphalske Grenaderer til Vagt ved Hovedqvarteret. Jeg lader Listen over de dræbte og saarede Officerer følge med, saavelsom over dem, som blandt de mange Tapre særdeles have udmærket sig, og fortiene af anbefales til Deres Majestæts Bevaagenhed. Vort Tab er omtrent 300 Mand Dræbte og 1000 Saarede. Jeg er med dybeste Ærefrygt, Sire, Deres Majestæts lydigste Tiener og Undersaat. Cassel, den 8de October 1812. Grev v. Höne.